અમદાવાદ: અમદાવાદ મ્યુનિસિપલ કોર્પોરેશનના સત્તાવાળાઓ દ્વારા રોડનાં કામોમાં લેશમાત્ર ગુણવત્તા જળવાતી નથી તેનાથી સૌ કોઇ પરિચિત છે. તંત્રમાં વ્યાપ્ત ભ્રષ્ટાચારના કારણે શહેરભરના રોડ સામાન્ય વરસાદના મારથી પણ ઊબડખાબડ રસ્તામાં ફેરવાઇ ગયા છે. બીજી તરફ રિસરફે‌િસંગ વખતે બેદરકારીપૂર્વક ડામરના થરના થર ચઢાવી દેવાથી રોડ લેવલ ઊંચાં થઇને આસપાસની સોસાયટીમાં વરસાદી પાણી ઘૂસી જવાથી પણ લોકો પરેશાન થઇ રહ્યા છે. આશ્રમરોડ પરના પાલડી-ભઠ્ઠા વિસ્તારમાં આવી જ ફરિયાદો ઊઠી છે.